इसके 5 दिन पहले ही काजोल ने लिया था 16 करोड़ का अपार्टमेंट
Ajay Devgan Mumbai Andheri West Office; Property Price and Details जहां 16वें फ्लोर पर ऑफिस की 3 यूनिट हैं और इनकी कीमत 30.35 करोड़ रुपए है। इसके लिए 1.82 करोड़ रुपए स्टाम्प ड्यूटी चुकाई गई है
बॉलीवुड एक्टर अजय देवगन ने मुंबई के अंधेरी वेस्ट इलाके में नया ऑफिस खरीदा है। 5 यूनिट ऑफिस वाली इस प्रॉपर्टी की कीमत 45 करोड़ रुपए बताई जा रही है।
मनी कंट्रोल की एक रिपोर्ट की मानें तो ओशिवारा स्थित सिग्नेचर बिल्डिंग की 16वें और 17वें फ्लोर पर खरीदे गए इस ऑफिस का टोटल स्पेस 13,293 स्क्वायर फीट है। हालांकि, अजय ने अब तक इन खबरों पर कोई रिएक्शन नहीं दिया है।
2.70 करोड़ की स्टाम्प ड्यूटी चुकाई
जहां 16वें फ्लोर पर ऑफिस की 3 यूनिट हैं और इनकी कीमत 30.35 करोड़ रुपए है। इसके लिए 1.82 करोड़ रुपए स्टाम्प ड्यूटी चुकाई गई है। वहीं 17वें फ्लोर पर इस ऑफिस की दो यूनिट हैं, जिनकी कीमत 14.74 करोड़ रुपए बताई जा रही है। इसके लिए 88.44 लाख रुपए की स्टाम्प ड्यूटी चुकाई गई है।
ओरिजिनल नाम से रजिस्टर्ड करवाई प्रॉपर्टी
अजय ने इस प्रॉपर्टी को अपने ओरिजिनल नाम विशाल वीरेंद्र देवगन के नाम से रजिस्टर्ड करवाया है। एक्टर के इस ऑफिस यूनिट खरीदने के 5 दिन पहले ही उनकी पत्नी और एक्ट्रेस काजोल ने 16.5 करोड़ रुपए का अपार्टमेंट खरीदा था। 2,493 स्क्वायर फीट के कार्पेट एरिया वाले इस अपार्टमेंट में 4 कार पार्किंग स्पॉट हैं। 
दो साल पहले ही खरीदा था 47 करोड़ का बंगला
मनीकंट्रोल की ही एक रिपोर्ट के मुताबिक दो साल पहले ही अजय ने मुंबई के जुहू में एक बंगला खरीदा था। 474.4 स्क्वायर मीटर में फैले इस बंगले की कीमत 47.5 करोड़ रुपए थी।
‘मैदान’ के लिए तलाश रहे सही रिलीज डेट
वर्क फ्रंट की बात करें तो अजय की फिल्म ‘भोला’ हाल ही में रिलीज हुई है। उन्होंने हाल ही में अभिषेक कपूर की अगली फिल्म के लिए शूटिंग शुरू की है। इसमें उनके साथ भतीजे अमान देवगन और रवीना टंडन की बेटी राशा थडानी नजर आएंगी। इसके अलावा अजय फिल्म 'मैदान' के लिए सही रिलीज डेट तलाश रहे हैं।